VENDIM
Nr. 813, datë 12.12.2022

PËR NJË SHTESË NË VENDIMIN NR. 606, DATË 14.9.2022, TË KËSHILLIT TË MINISTRAVE, “PËR MIRATIMIN E PROGRAMIT KOMBËTAR PËR AKTIVITETET JASHTË ORARIT MËSIMOR DHE PËR NJË SHTESË FONDI NË BUXHETIN E VITIT 2022, MIRATUAR PËR MINISTRINË E ARSIMIT DHE SPORTIT”

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të nenit 14, të ligjit nr. 115/2021, “Për buxhetin e vitit 2022”, të ndryshuar, të shkronjës “b” të pikës 3, të nenit 54, të ligjit nr. 69/2012, “Për arsimin parauniversitar në Republikën e Shqipërisë”, të ndryshuar, dhe të pikës 2, të  nenit 53, të ligjit nr. 162/2020, “Për prokurimin publik”, me propozimin e ministrit të Arsimit dhe Sportit, Këshilli i Ministrave 

VENDOSI:

[bookmark: _GoBack]1. Pas pikës 6, të vendimit nr. 606, datë 14.9.2022, të Këshillit të Ministrave, shtohet pika 6/1, me këtë përmbajtje:
 “6/1. Përjashtimisht, për vitin 2022, procedurat e prokurimit për blerjen e bazës materiale didaktike dhe infrastrukturës mbështetëse, sipas kurrikulave të hartuara për secilën tematikë të programit kombëtar për aktivitetet jashtë orarit mësimor, realizohen nga zyrat vendore të arsimit parauniversitar.”.
2. Ngarkohen Ministria e Arsimit dhe Sportit dhe zyrat vendore të arsimit parauniversitar për zbatimin e këtij vendimi.
Ky vendim hyn në fuqi pas botimit në Fletoren Zyrtare.

